Rótarýfundur 5. Nóvember 2020

Fundur nr. 10 á starfsárinu og 3573 frá stofnun.

Forseti setti fund og bauð félaga og gesti velkomna. Fundur inn er á Zoom. Gestir eru fyrirlesarinn Hilma Hólmfríður Sigurðardóttir verkefnastjóri hjá Reykjanesbæ og Cajo …..

Sem var skiptinemi Rótarýklúbbs Hafnarfjarðar 1988-89, en hann er frá Brasilíu.

Cajo sagði frá högum sínum, en hann er 29 ára og starfandi lögfræðingur í heimalandi sínu með áherslu á mannréttindi. Nú er hann að læra til dómara, en það er tveggja ára nám. Hann segist hafa það mjög gott. Hann er samkynhneigður og giftur manni sem heitir Gustavo. Þegar hann var hér var hann hjá fjölskyldum Sigríðar Kristínar, Jóns Auðuns og Helga. Hann var nemandi í Flensborgarskóla og á mjög góðar minningar frá dvöl sinni hér. Hann var í hópi 42 skiptinema, en tveir þeirra voru á vegum Rótarý. Hann segist vera í góðu sambandi við hina skiptinemana. Þegar hann kom til Íslands var það í fyrsta skipti sem hann steig upp í flugvél, en þá var hann 17 ára unglingur frá litlum bæ í Brasilíu. Cajo segist aldrei hafa verið feiminn. Hann telur að það hafi hjálpað sér mjög mikið varðandi samkynhneigðina að hafa verið á Íslandi. Hann segir að samkynhneigð hafi verið mikið tabú í fjölskyldunni. Hann hafi í raun verið samkynhneigður allt frá byrjun, án þess að hafa þurft að þola niðurlægingu eða neitt þvíumlíkt. „Ísland breytti lífi mínu“. Segir að það sem gerst hefur síðan hefði ekki gerst ef hann hefði ekki komið til landsins. „Takk Ísland fyrir allt sem þið gerðuð fyrir mig. Ég elska Ísland, það er HEIMA“

Að endingu hvatti Cajo klúbbinn til að taka skiptinema.

Þá var komið að fyrirlesara dagsins Helmu Hólmfríði Sigurðardóttur, en fyrirlesturinn ber nafnið: Í krafti fjölbreytileikans. Helma er verkefnastjóri fjölbreytileikans í Reykjanesbæ, alin upp í Sandgerði, bjó um skeið í Reykjavík, en býr nú í Innri-Njarðvík. Hilma segir að í raun spili hennar fyrirlestur við það sem Cajo var að segja. Það skipti miklu máli að taka vel á móti fólki sem sest hér að, tengja og mynda persónuleg tengsl, semsagt; klæða okkur í væmnu og mjúku hlutina. Ræða við fólk, kasta út félagslega netinu, spyrja; Hvaðan ert þú? Þannig náum við að tengja. Hvaða hópum tilheyrum við? Hún segir að 26% íbúa Reykjanesbæjar séu af erlendu bergi brotnir og því sé mjög mikilvægt að efla þetta fjölmenningarlega samfélag og styrkja. Ekki bara þá innfluttu, heldur alla heildina. Spyrja þarf: Hvernig viljum við vinna? Fyrir hvað æltlum við að standa? Þannig að svarið felst í því að málið snertir ekki bara þá innfluttu, heldur alla eins og áður sagði. Því skiptir máli að nýta kosti fjölbreytileikans.

Einkunarorð verkefnisins eru virðing, eldmóður, framsækni með félagslegt menningargildi að leiðarljósi. Það felst m.a. í gera innflutta fólkið sýnilegt þannig að í heildina endurspegli hópurinn lýðfræðilega samsetningu. Það þarf að hleypa fólkinu inn. Aldurshópurinn 25 – 35 ára er um helmingur erlenda hópsins. Þá er verið að skoða kynjasamsetningu hópsins. Flestir eru pólverjar, en annars eru 93 ríkisföng í Reykjanesbæ.

Af hverju er verið að spá í þetta? Menning, reynsla, þekking hæfi og fleira skiptir máli. Umhverfið mótar. Ólík menning er í ólíkum hópum. Styrkja þarf hæfni ti að lesa lífið og þar þarf hjálp að koma til. Fjölmenning er aðstæður þar sem fólk að ólíkum uppruna með margvíslega menningu starfar saman.

Það þarf að taka pláss og bera ábyrgð

Það þarf að búa til pláss og bera ábyrgð.

Menningarnæmni og vinátta.

Samskipti.

Hvernig breytast hlutirnir?

Jú, með stöðugri meðvitund,

Menningarnæmni

Með því að setja upp ýmis gleraugu

Með stuðningi

Með því að skapa aðstæður þar sem ekki þarf stuðning

Spyrja, t.d. í þessum klúbbi: Hvað getum við gert?

Hverju ætla ég að breyta hjá mér?

Sáttmáli.

Að lokum svaraði Hilma spurningum, m.a. um íslenskukennslu fyrir útlendinga. Þá benti hún á heimasíðu Reykjanesbæjar og nefndi að Hafnarfjarðarbær væri búinn að ráða starfsmann í sambærilega stöðu og hún gegnir.

Fundi slitið kl. 13.10